open-index/open-wikipedia-markdown huggingface dataset:
Lyijy(IV)asetaatti

**Lyijy(IV)asetaatti** eli **lyijytetra-asetaatti** ((C2H3O2)4Pb) on lyijykationin ja neljän asetaattianionin muodostama ioniyhdiste. Ainetta voidaan valmistaa mönjästä etikkahapon avulla.

## Käyttö orgaanisessa kemiassa
Lyijy(IV)asetaatti on vahva hapetin ja sitä käytetään lisäksi valmistettaessa orgaanisia lyijy-yhdisteitä ja orgaanisessa synteesissä. Ainetta käytetään muun muassa.
*Bentsyyli-, allyyli- ja eetteri-ryhmien sidosten asetoksilaatioon. Kuten 1,4-dioksaanin valokemiallinen muuttuminen 1,4-diokseeniksi ja välituotteena on 2-asetoksi-1,4-dioksaani
*hydratsonien hapetus diatsoyhdisteiksi kuten heksafluoriasetonihydratsonin hapetus bis(trifluorimetyyli)diatsometaaniksi
*atsiridiinien muodostus. Kuten stilbeenin ja ftalimidin välinen reaktio 
*Tiettyjen allyylialkoholien oksidatiivinen hajottaminen yhdessä otsonin kanssa 

## Katso myös
*lyijyasetaatti

## Lähteet
Futsalin maailmanmestaruuskilpailut 1996

**Vuoden 1996 futsalin maailmanmestaruuskilpailut** olivat kolmannet FIFA:n järjestämät futsalin maailmanmestaruuskilpailut. Turnaus pelattiin Espanjassa 24. marraskuuta – 8. joulukuuta 1996. Kisakaupunkeina toimivat Murcia, Segovia, Castellón ja Barcelona

Maailmanmestaruuden voitti kaksi aiempaakin mestaruutta voittanut Brasilia, joka kukisti finaalissa Espanjan 6–4.

## Karsinnat

Maailmanmestaruuskilpailujen karsintaan osallistui 48 joukkuetta. Lisäksi kisoihin pääsi ilman karsintaa isäntämaa Espanja. Kisoihin päässeet joukkueet olivat:

## Lopputurnaus

### Ensimmäinen kierros

#### Lohko A

#### Lohko B

#### Lohko C

#### Lohko D

### Toinen kierros

#### Lohko 1

#### Lohko 2

### Välierät

### Pronssiottelu

### Finaali

## Lähteet
* 
* 
*
Tiffany Evans

**Tiffany Evans** (s. 4. elokuuta 1992 Bronx, New York City, Yhdysvallat) on näyttelijä, laulaja ja muusikko. Hänen ensimmäinen albuminsa *[[Tiffany Evans (albumi)|Tiffany Evans]]* julkaistiin Yhdysvalloissa 22. huhtikuuta 2008. Hänen vanhempansa ovat Lonnie ja Carol Evans.

## Aiheesta muualla
*
Karminatiivi

**Karminatiivi** on ilmavaivoja lievittävä aine.

Karminatiiveja ovat lääkevalmisteiden lisäksi monet yrtit. Ne joko estävät kaasun muodostumisen ruoansulatuselimistössä tai auttavat kaasun poistumista, mikä helpottaa ilmavaivoja. 

Karminatiiveissa on usein sellaisia eteerisiä öljyjä ja yrttimausteita, joita tähän tarkoitukseen on perinteisesti käytetty kansanlääkinnässä.

Esimerkkejä:
* anis, siemen
* basilika
* kaneli
* korianteri
* kumina
* tilli
* inkivääri
* meirami
* oregano
* piparminttu
* rosmariini
* timjami

Samaan tarkoitukseen käytetyissä teollisissa valmisteissa on simetikonia, jolla ei ole fysiologisia vaikutuksia, vaan se alentaa kaasukuplien pintajännitystä.

## Lähteet

## Aiheesta muualla
* Eteeristen öljyjen käyttö
Kuka ampui isää? (elokuva)

**Kuka ampui isää?** on ruotsalainen draamaelokuva vuodelta 2002. Se perustuu ruotsalaisen nuortendekkareita kirjoittaneen Laura Trenterin romaaniin. Pääosassa on 11-vuotias Julian (Daniel Bragderyd), jonka poliisi-isää ammutaan, mutta hän selviää hengissä tapauksesta. Syyllistä ei kuitenkaan saada vastuuseen teosta ja Julian tietää, että syyllinen on joku moottoripyöräjengiläisistä, ja aikoo kostaa sen ystävänsä Micaelin kanssa.

## Lähteet
Futsalin maailmanmestaruuskilpailut 2000

**Vuoden 2000 futsalin maailmanmestaruuskilpailut** olivat neljännet FIFA:n järjestämät futsalin maailmanmestaruuskilpailut. Turnaus pelattiin Guatemalassa 18. marraskuuta - 3. joulukuuta 2000. Kisakaupunkina toimi Guatemala City.

Maailmanmestaruuden voitti Espanja, joka kukisti finaalissa kaikki aiemmat maailmanmestaruudet voittaneen Brasilian 4-3.

## Karsinnat

Maailmanmestaruuskilpailujen karsintaan osallistui 63 joukkuetta. Lisäksi kisoihin pääsi ilman karsintaa isäntämaa Guatemala. Kisoihin päässeet joukkueet olivat:

## Lopputurnaus

### Ensimmäinen kierros

#### Lohko A

#### Lohko B

#### Lohko C

#### Lohko D

### Toinen kierros

#### Lohko 1

#### Lohko 2

### Välierät

### Pronssiottelu

### Finaali

## Lähteet
* 
* 
*
Amateur Transplants

**Amateur Transplants** (AT) on lontoolainen parodia-duo. Amateur Transplantsin perustivat Dr. Adam Kay ja Dr. Suman Biswas vuonna 2004. Yhtye tekee huumorimusiikkia, ja se on julkaissut viisi albumia.

## Diskografia
* 
* 
* 
* 
* 
* 
*
Minette Walters

**Minette Walters** (s. 26. syyskuuta 1949) on englantilainen jännityskirjailija. Hän on menestynyt psykologisilla trillereillään. Toisin kuin monilla muilla lajityypin kirjailijoilla, Walterilla ei ole kirjasta toiseen mukana pysyviä henkilöitä. 

Walters opiskeli ranskaa Durhamin yliopistossa. Valmistuttuaan hän työskenteli naisten romanttisen lukemiston apulaispäätoimittajana, ja siirtyi sitten kirjoittamaan naistenlehtiin vapaana toimittajana. Lasten syntymän jälkeen hän piti taukoa kirjoittamistyössään. Ensimmäisen romaaninsa, *Ruumis jääkellarissa*, hän aloitti kun nuorempi poika meni kouluun. Romaani ilmestyi neljä vuotta myöhemmin. Sen jälkeen Walters on julkaissut suunnilleen kirjan vuodessa yli kymmenen vuoden ajan. Waltersin teoksia on julkaistu käännöksinä 35 maassa. Hän sai elämäntyöstään Suomen dekkariseuran kunniakirjan vuonna 2006.

## Teokset
### Suomennetut teokset
* Ruumis jääkellarissa, 1995 (alkuteos * The Ice House* 1992, suomentaja Tiina Ohimaa)
* Kuvanveistäjä, 1996, *The Sculptress* 1993, Anu Niroma
* Ristiaallokko, 1999, *The Breaker* 1998 , Tiina Ohinmaa
* Pimeä huone, 1999, *The Dark Room* 1995, Anu Niroma
* Ruutitynnyri, 2000, *Tinder Box* 1999, Kiti Kattelus
* Häpeänaamio, 2002,  *Scold's Bridle* 1994, Tiina Ohinmaa
* Umpikuja, 2003, *Acid Row* 2001,  Tiina Ohinmaa
* Kaiku, 2004, *The Echo* 1997, Hanna Tarkka
* Pirunkettu, 2004, *Fox Evil*,  2002, Hanna Tarkka
* Mielen häiriöitä, 2005, *Disordered Minds* 2003, Eva Siikarla
* Paholaisen höyhen, 2006 *The Devil’s Feather* 2005, Eva Siikarla
* Kameleontin varjo, 2009 *The Chameleon's Shadow* 2007, Irmeli Ruuska

### Suomentamattomia
* Chickenfeed
* The Shape of Snakes

## Lähteet

## Aiheesta muualla
*Loistopokkarit  (teosesittelyitä suomeksi)
Kauppakeskus Aapeli

**Kauppakeskus Aapeli** on vuonna 2004 valmistunut kauppakeskus Kuopiossa. Aapeli sijaitsee torin etelälaidalla ns. Nyylan korttelissa, vieressään Kuopion Lyseon lukio. Kauppakeskukseen on sijoittunut 16 liikettä. Kolmikerroksisen rakennuksen (17 000 brm2, kerrosalaa 7 900 m2) kellarikerroksissa on pysäköintihalli, jossa on tilaa 150 autolle. 

Aapeli sijoittui kesällä 2000 palaneen Kauppa-aitan tontille. Uuden rakennuksen suunnittelun suurimpia haasteita oli sovittaa se ulkonäöllisesti viereiseen Lyseoon. Aapelin suunnitteli helsinkiläinen arkkitehtitoimisto Innovarch. Julkisivusta vastasi arkkitehti Reijo Pulkkinen. Paikallisista suunnitteluun osallistui Rakennussuunnittelutoimisto Sormunen & Timonen Oy:stä arkkitehti Marja Väisänen ja rakennesuunnittelija Hannu Sormunen. Kauppakeskus on saanut nimensä kuopiolaiskirjailija Simo Puupposen käyttämän nimimerkin Aapelin mukaan.

Vuonna 2017 kauppakeskuksen omistus vaihtui ja nykyinen omistaja on Agore Kiinteistöt. Kauppakeskuksen johtajana toimii kuopiolainen Joonas Hallman.

## Liikkeet

DNA Kauppa, Finlandia Group Oyj, Hanko Sushi, Huoneistokeskus, Instrumentarium, Live 4, Luhta Brand Store, Moda, Nanso, Nissen, Nordea, Parturi-kampaamo Hairlekiini, Hygge Bro, Specsavers, Telia Kauppa ja JTCrafts & Outdoors.

## Lähteet

## Aiheesta muualla
*Kauppakeskus Aapeli
*agore.fi
Päivälliset klo 8

**Päivälliset klo 8** () on George Cukorin ohjaama yhdysvaltalainen draamakomediaelokuva, joka sai ensi-iltansa vuonna 1933. Pääosia näyttelevät Marie Dressler, John Barrymore, Wallace Beery, Jean Harlow, Lionel Barrymore ja Billie Burke. Sivuosissa nähdään muiden muassa Jean Hersholt, Karen Morley ja Madge Evans.

*Päivälliset klo 8* on tehty samannimisen näytelmän pohjalta, jonka ovat kirjoittaneet George S. Kaufman ja Edna Ferber. Käsikirjoituksesta vastasivat Frances Marion ja Herman  J. Mankiewicz. Elokuva on mustavalkoinen ja on noin 113 minuutin, eli tunnin ja 53 minuutin mittainen.

*Päivälliset klo 8* sai ensi-iltansa Yhdysvalloissa 29. elokuuta vuonna 1933 Los Angelesissa, Kaliforniassa, mutta New York Cityssä, New Yorkissa elokuva sai ensi-iltansa kuusi päivää aiemmin 23. elokuuta. Suomeen elokuva tuli teattereihin esitykseen 11. helmikuuta vuonna 1934. Metro-Goldwyn-Mayer tuotti elokuvan.

## Juoni
Laivanvarustajan vaimo järjestää illalliskutsut rikkaille ja silmäätekeville. Miehellä on yhtiönsä kanssa huolia, joten hän voi vain nyökkäillä vaimonsa nousukasmaisille suunnitelmille. Vierasjoukko koostuu miljonääreistä ja entisistä näyttelijätähdistä, joita esittävät uransa ehtoopuolella olevat Hollywood-legendat. Yllätyksiä tulee niin ystävien, vieraiden kuin sukulaistenkin taholta.

## Muuta
Elokuvaa pidetään nykyään eräänlaisena klassikkona, ja sekä se on huomattava roolituksestaan: sen pääosissa nimittäin näytteli suuri joukko sen aikaisia tähtiä. Tämä oli vielä siihen aikaan hyvin epätavallista ja *Päivälliset klo 8* onkin yksi ensimmäisistä niin sanotuista all-star-elokuvista *[[Grand Hotel (elokuva)|Grand Hotelin]]* ohella. Harlow oli näytellyt Beeryn kanssa aiemminkin, vuonna 1931 valmistuneessa elokuvassa *[[Salaperäinen kerho]]*. 

American Film Institute valitsi vuonna 2000 *Päivälliset klo 8* kaikkien aikojen 85. hauskimmaksi amerikkalaiselokuvaksi sadasta listatusta. *[[The New York Times]]in* kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.

*Päivälliset klo 8*-elokuva myös jäi yhdeksi Dresslerin viimeisistä elokuvista, sillä hän kuoli vain yhtä elokuvaa myöhemmin vuonna 1934.

## Näyttelijät

## Lähteet

## Aiheesta muualla
*
*
*''Päivälliset klo 8'' Allmoviessa 
*''Päivälliset klo 8'' TCM Movie Databasessa 
*''Päivälliset klo 8'' Film Sitessa 
*''Päivälliset klo 8'' Amazonissa 
*''Päivälliset klo 8'' Film u-net.comissa  
*''Päivälliset klo 8'' Telviksessä
Nadir Lamyaghri

**Nadir Lamyaghri** (, s. 13. helmikuuta 1976 Casablanca, Marokko) on marokkolainen jalkapallomaalivahti. Hän pelaa tällä hetkellä marokkolaisessa Wydad Casablancassa.

## Ura
Lamyaghri aloitti uransa Racing Casablancan junioreissa, josta hänet nostettiin vuonna 1995 edustusjoukkueeseen. Lamyaghri pelasi pitkään Racing Casablancassa, jonka aikana hän voitti Marokon toisen divisionan vuonna 2000, jonka myötä joukkue nousi pääsarjaan. Lamyaghri pelasi vielä kolme kautta kasvattajaseurassaan, kunnes maan toinen paikallinen seura Wydad Casablanca osti vuonna 2002 Marokon maajoukkueeseen nousseen maalivahdin. Myöhemmin arabiemiirikuntalainen Al-Wahda lainasi Lamyaghria kahteen otteeseen, joista jälkimmäinen kesti kuusi kuukautta.

Heinäkuussa 2010 Lamyaghrin ilmoitettiin siirtyvän Marokon mestaruuden voittaneesta Wydad Casablancasta FAR Rabatiin kolmen vuoden sopimuksella jäätyään ilman sopimusta Wydad Casablancan kanssa. Lamyaghri kuitenkin jatkoi sopimustaan Casablancan kanssa ja oli muun muassa johdattanut joukkueensa Afrikan Mestarien liigan loppuotteluun, jonka hän itse joutui kuitenkin jättämään väliin olkapäävamman vuoksi. Wydad Casablanca hävisi loppuottelun tunisialaiselle Espérancelle maalein 1–0.

Marraskuussa 2011 Lamyaghri palkittiin Kultaisella leijonalla vuoden erityisimpänä marokkolaisjalkapalloilijana.

### Maajoukkue
Lamyaghri nousi maajoukkueeseen vuonna 2003, pelatessaan ensimmäisen ottelunsa 30. huhtikuuta 2003 Norsunluurannikkoa vastaan. Sittemmin Lamyaghri on toiminut varamaalivahtina ja erityisesti vuosien 2004 ja 2006 Afrikan-mestaruuskisoissa. Vuoden 2004 kisoissa hän oli saavuttamassa hopeaa Tunisian voittaessa Afrikan-mestaruuden. Vuonna 2008 Lamyaghri valittiin maansa ykkösmaalivahdiksi vuoden 2008 Afrikan-mestaruuskisoihin, jolloin Marokon tie päättyi jo alkulohkoon. Hän pelasi myös vuoden 2012 Afrikan-mestaruuskisoissa, jossa Marokon kohtalo oli jälleen jääminen alkulohkoon. Lamyaghri valittiin myös vuoden 2013 Afrikan-mestaruuskisoihin Marokon ykkösvahdiksi. Marokon kisat päättyivät kuitenkin jälleen alkulohkoon. Lamyaghri ilmoitti seuraavana päivänä päättävänsä maajoukkueuransa. Lamyaghri pelasi yhteensä 55 maaottelua.

## Saavutukset
### Seurajoukkueessa
*Marokon-mestaruus: 2006, 2010
*Marokon cup: 2001, 2004
*Arabian Mestarien liiga
**Hopeaa: 2009
*Afrikan Mestarien liiga
**Hopeaa: 2011

### Maajoukkueessa
*Afrikan-mestaruuskisat
**Hopeaa: 2004

### Henkilökohtaiset
*Kultainen leijona: 2011

## Lähteet

## Aiheesta muualla
* National Football Teams 
* Fifa.com  
* Nadir Lamyaghri Atlas-Lions.comissa
Beast Within

**Beast Within** on Katran albumi, joka sisältää pääasiassa englanninkieliset käännökset debyytin suomenkielisistä kappaleista, uusia kappaleita on vain kaksi. Albumi julkaistiin 27. elokuuta 2008.

## Kappaleet
# Grail of Sahara
# Forgotten Bride
# Beast Within
# Fade to Gray
# Swear
# Promise Me Everything
# Mystery
# Flow
# Scars in My Heart
# Storm Rider
# Mist of Dawn
# Kuunpoika

## Arviot
* Desibeli.net: 
* Soundi: 

## Lähteet
Olivia Waldriff

**Olivia Waldriff** (s. 29. lokakuuta 1999 Ontario, Kanada) on kanadalainen lapsinäyttelijä. 

Hän on näytellyt CBC Television -kanavan MVP -televisiosarjassa Grace Morris -nimistä pikkutyttöä tammikuusta 2008.

Hän on myös näytellyt nuoren Jackie Kennedyn roolin HBO:n *[[Grey Gardens]]* (2009) -televisioelokuvassa, jossa näytteli hänen lisäkseen muun muassa Drew Barrymore, Jessica Lange ja Jeanne Tripplehorn.
Katra (albumi)

**Katra** on Katran debyyttialbumi, joka julkaistiin 28. helmikuuta 2007.

## Kappaleet
# 
# 
# 
# 
# 
# 
# 
# 
# 
# 
# 
# 

## Arvostelut
* Imperiumi.net: 

## Lähteet
Kansainvälinen kuvataidearvostelijoiden yhdistys AICA

**Kansainvälinen kuvataidearvostelijoiden yhdistys AICA** (, ) perustettiin 1940-luvun lopulla, kun erilaiset taiteen koulukunnat ja taideliikkeet kukoistivat. Taidekriitikot, taidehistorioitsijat ja taidekasvattajat sekä nykytaiteen museoiden kuraattorit kokoontuivat kahteen kongressiin Unescon päämajassa vuosina 1948 ja 1949. Tavoitteena oli vertailla kriitikoiden näkemyksiä taidekritiikin kutsumuksesta, analysoida heidän vastuutaan taiteilijoita ja yleisöä kohtaan sekä hahmotella heidän panostensa erityisluonnetta suhteessa taidehistorian kehitykseen.  

AICA perustettiin näiden kahden Unescon kansainvälisen kongressin jälkeen vuonna 1950. Se hyväksyttiin vuonna 1951 Unescon kansalaisjärjestöksi asemaan. 

Nykyisin AICA koostuu noin 5 000 taidealan ammattilaisesta, noin 95 maassa, ja se on organisoitu 63 kansalliseen, sekä avoimeen osastoon. AICA on erityisen hyvin edustettuna kaikkialla Euroopassa, Australiassa, Pohjois- ja Etelä-Amerikassa sekä Karibialla. Vuosittaisia ​​kongresseja on pidetty Karibialla, Hongkongissa, Ljubljanassa, Macaossa ja Tokiossa sekä Euroopassa. 

Suomen arvostelijain liiton SARVin kuvataidejaosto on samalla myös AICA Finland eli järjestön Suomen osasto.

## Tavoitteet

# AICA kokoaa yhteen kuvataiteen ammattilaisia, jotka ovat kiinnostuneita kehittämään kansainvälistä yhteistyötä taidekritiikin alalla. Sen kiinnostuksen kohteisiin kuuluvat kuvataiteet, grafiikka, valokuvaus, installaatiot, tietokonetaide, kaikki esittävän taiteen muodot, video, elokuva, arkkitehtuuri, muotoilu sekä kaikki nykytaiteen hybridimuodot.
# Sen tavoitteena on edistää taidekritiikkiä, suojella taidekriitikoiden moraalisia ja ammatillisia etuja, helpottaa ja laajentaa tiedonvälitystä sekä kansainvälistä vuorovaikutusta, edistää keskinäistä ymmärrystä ja yhteistyötä kansainvälisten, kansallisten ja muiden kulttuuriorganisaatioiden kanssa sekä puolustaa ja edistää sanan- ja ilmaisunvapautta sekä taiteellista luomista.
# Yhdistys voi järjestää julkisia kollokvioita, luentoja, seminaareja, keskustelutilaisuuksia ja muita kuvataiteisiin liittyviä tapahtumia. Se voi myös toimia aloitteentekijänä kirjoittamisessa, kääntämisessä, toimittamisessa, kuvaamisessa, äänittämisessä ja aineistojen julkaisemisessa. 
# AICA kannustaa tutkimukseen, edistää tiedon karttumista ja lisää yleistä tietoisuutta taiteellisista ja kulttuurisista kysymyksistä maailmanlaajuisten verkostojen ja yhteistyöohjelmien kautta.

## Lähteet

## Aiheesta muualla
 
*AICA Internationalin kotisivu 
*Yhdistyksen säännöt
Seututie 453

**Seututie 453** kulkee reittiä Pieksämäki – Jäppilä – Varkaus. Tie alkaa Pieksämäeltä valtatien 23 varresta, josta se jatkuu Jäppilän kylän läpi kohti Varkautta. Liikennemäärät tiellä ovat melko pieniä, 954 ajoneuvoa vuorokaudessa.

## Lähteet
Matias Kupiainen

**Matias Kupiainen** (s. 11. toukokuuta 1983 Helsinki) on suomalainen kitaristi ja tuottaja.

Kupiainen valittiin power metal -yhtye Stratovariuksen uudeksi kitaristiksi Timo Tolkin erottua vuonna 2008. Hänen ensimmäinen albuminsa Stratovariuksessa oli 2009 ilmestynyt *[[Polaris (Stratovariuksen albumi)|Polaris]]*, jolle hän myös sävelsi kolme kappaletta.

Stratovariuksen ohella Kupiaisella on vuonna 2006 perustettu pääasiassa grindcorea esittävä projektiyhtye Fist in Fetus, joka julkaisi omakustanne-EP:n vuonna 2007. Hän vieraili vuoden 2007 *[[Guitar Heroes]]* -albumilla singlenäkin julkaistussa kappaleessa ”12 Donkeys” ja esiintyi Tavastialla järjestetyssä levynjulkaisukonsertissa. Vuoden 2007 Tuskassa hän esiintyi YLE Extran yhden miehen house-yhtyeenä.

Kupiainen on myös soittanut sessiomuusikkona muun muassa Olavi Uusivirran ja Milanan albumeilla sekä työskentelee tuottajana, äänittäjänä ja miksaajana. Hän on opiskellut Sibelius-Akatemiassa ja Pop & Jazz Konservatoriossa. Hän soittaa Ruokankaan Hellcat Custom- ja PRS:n Artist Series I -kitaroilla ja käyttää pääasiassa ENGLin, Hughes & Kettnerin, Mesa/Boogien ja TC Electronicin laitteita.

Kupiaisen veli Topias Kupiainen soittaa rumpuja Arion-yhtyeessä.

## Lähteet

## Aiheesta muualla

*
Dark Thrones and Black Flags

__NOTOC__
**Dark Thrones and Black Flags** on norjalaisen black metal -yhtye Darkthronen 14. studioalbumi, joka julkaistiin 20. lokakuuta 2008. Albumi on musiikillisesti jatkumoa kahdelle edelliselle albumille, The Cult is Alivelle ja F.O.A.D.:lle, joilla yhtye yhdistelee black metalia ja crust punkia. Puolet albumin kappaleista on Nocturno Culton, ja puolet Fenrizin, käsialaa.

## Kappaleet
#
#
#
#
#
#
#
#
#
#

## Kokoonpano
* Fenriz – rummut
* Nocturno Culto – kitara, bassokitara, laulu

## Arvostelut
* Imperiumi.net: 
* Nyt.fi: 
* Soundi: 
* Sputnikmusic: 

## Lähteet

## Aiheesta muualla
* ''Darkthrone'' - Virallinen sivusto 
* 
*
Víctor Hugo Peña

**Víctor Hugo Peña Grisales** (s. 10. heinäkuuta 1974 Bogota) on kolumbialainen maantiepyöräilijä, joka kilpaili ammattilaisena 1997–2012. Hänet on nimetty sekä isänsä että kirjailija Victor Hugon mukaan. 

Hän voitti vuoden 2000 Italian ympäriajossa aika-ajoetapin 11 sekunnin erolla Jan Hruškaan. Kolme vuotta myöhemmin hänestä tuli ensimmäinen kolumbialainen, joka kantoi maillot jaune -paitaa Ranskan ympäriajossa. Hän siirtyi kokonaiskilpailun johtoon edustamansa US Postal Service -tallin voitettua 4. etappina ajetun joukkueaika-ajon ja piti keltaista paitaa kolmen päivän ajan.

Vuonna 2014 Pena edusti amatöörijoukkue Blanco del Valle - Redetrans - Supergirosia.

## Saavutuksia

;1998
:Grand Prix du Midi Libre, mäkikilpailun voitto
:Vuelta a Castilla y León, mäkikilpailun voitto
:Kolumbian ympäriajo, pistekilpailun, prologin ja 6. etapin voitto
;1999
:Espanjan ympäriajo, 11. etapilla toinen 
;2000
:Italian ympäriajo, kokonaiskilpailussa viidestoista, 11. etapin (aika-ajo) voitto
;2002
:Vuelta a Murcia, kokonaiskilpailun voitto
:Alankomaiden ympäriajo, kokonaiskilpailussa kolmas, 4. etapin (aika-ajo) voitto
;2003
:Ranskan ympäriajo, 4. etapin (joukkueaika-ajo) voitto
:Vuelta a Murcia, 4. etapin voitto
:Volta ao Algarve, kokonaiskilpailussa toinen
;2004
:Volta ao Algarve, kokonaiskilpailussa toinen
:Espanjan ympäriajo, 1. etapin (joukkueaika-ajo) voitto, 8. etapilla (aika-ajo) toinen
:Olympialaiset, aika-ajossa viidestoista
;2005
:MM-kilpailut, aika-ajossa kymmenes
;2006
:Italian ympäriajo 2006, kokonaiskilpailussa yhdeksäs
;2007
:Katalonian ympäriajo, sprinttikilpailun voitto
;2008
:Kolumbian ympäriajo, 7. etapin voitto
;2009
:Kolumbian ympäriajo, 12. etapin voitto

## Lähteet
*Víctor Hugo Peñan tulokset trap-friis-sivustolla 
*Víctor Hugo Peñan profiili cyclingarchives.com-sivustolla
Lentäjän viimeinen urotyö

**Lentäjän viimeinen urotyö** () on yhdysvaltalainen draamaelokuva vuodelta 1936, jonka on ohjannut George Fitzmaurice. Pääosia näyttelevät Jean Harlow, Franchot Tone ja Cary Grant. Sivuosissa ovat muiden muassa Lewis Stone, Benita Hume ja Reginald Mason.

Dorothy Parker, Alan Campbell, Horace Jackson ja Lenore J. Coffee laativat käsikirjoituksen Herbert Gormanin romaanin pohjalta. *Lentäjän viimeinen urotyö* on mustavalkoinen ja pituudeltaan se on 93 minuuttia, eli tunti ja 33 minuuttia. *Lentäjän viimeinen urotyö* sai ensi-iltansa Yhdysvalloissa 20. heinäkuuta vuonna 1936. Suomeen elokuva ilmestyi teattereihin 9. toukokuuta vuonna 1937. Tuotantoyhtiönä oli Metro-Goldwyn-Mayer.

## Juoni

*Lentäjän viimeinen urotyö* kertoo yhdysvaltalaisesta revyytytöstä, Suzanne "Suzy" Trentistä (Harlow), joka asuu Lontoossa vuonna 1914. Hän rakastaa irlantilaista keksijää Terry Moorea (Tone), joka työskentelee saksalaisen naisen omistamassa tekniikkayrityksessä. Heidän avioliittonsa jälkeen Terry murhataan ja Suzy pakenee Pariisiin, missä hän tapaa lentäjä Andre Charvillen (Grant), kun sota on puhkeamaisillaan.

## Rooleissa

## Muuta
Harlow, Tone ja Stone näyttelivät viimeksi yhdessä draamassa *[[Vaarallinen nainen]]* vuonna 1934. Tone ja Harlow näyttelivät viimeksi yhdessä musikaalielokuvassa *[[Trocadero (elokuva)|Trocadero]]* vuonna 1935. Ja sitä ennen draamassa *Vaarallinen nainen* ja komediassa *[[Bombshell (vuoden 1933 elokuva)|Bombshell]]* vuonna 1933. Myös Stone ja Harlow näyttelivät viimeksi yhdessä seikkailuelokuvassa *[[Matkalla Singaporeen]]* vuonna 1935, komediassa *[[Punatukkainen Lilli]]* vuonna 1932 ja rikoksessa *[[Salaperäinen kerho]]* vuonna 1931.

*Lentäjän viimeinen urotyö* oli ehdokkaana vuonna 1937 parhaan laulun Oscar-palkinnon saajaksi laulusta "Did I Remember", jonka säveltäjänä oli Walter Donaldson ja sanoittajana Harold Adamson.

## Oscar-ehdokkuus

## Aiheesta muualla
* 
* 
* ''Lentäjän viimeinen urotyö'' San Beck.orgissa
*
Hadschi Halef Omar

**Hadschi Halef Omar** eli **Hadschi Halef Omar Ben Hadschi Abul Abbas Ibn Hadschi Dawud al Gossarah** on henkilö Karl Mayn kirjoissa. Hän on saksalaisen seikkailijan Kara Ben Nemsin apulainen ja ystävä. Heidän matkansa suuntautuivat lähinnä Lähi-itään. Uskonnoltaan Omar on muslimi. 

Dschinghis Khanilla on Hadschi Halef Omarista kertova kappale, jonka Frederik on levyttänyt suomeksi nimellä Sheikki Ali Hassan. 

## Aiheesta muualla
* Hadschi Halef Omar elokuvissa (IMDb)
Angus MacGyver

**Angus MacGyver** on päähenkilö yhdysvaltalaisissa televisiosarjoissa *[[Ihmemies MacGyver]]* (1985–1992)  ja *[[Nuori MacGyver]]* (2016–2021).

MacGyveriä esittää *Ihmemies MacGyver* -sarjassa ja kahdessa televisioelokuvassa näyttelijä Richard Dean Anderson ja *Nuori MacGyver* -sarjassa näyttelijä Lucas Till.

## Kuvitteellinen elämäkerta
### Ennen sarjan tapahtumia
MacGyver syntyi 23. maaliskuuta 1951 Minnesotassa. Hän koki suuren menetyksen kymmenvuotiaana, kun hänen isänsä James ja isoäitinsä Celia kuolivat auto-onnettomuudessa. Tämän jälkeen hän asui isoisänsä Harryn kanssa. He tulivat hyvin toimeen, vaikkakin heidän suhteensa ei ollut erityisen lämmin. Tänä aikana tapahtui Macin elämän toinen suuri menetys hänen leikkiessään kavereidensa kanssa aseella. Seurauksena yksi pojista kuoli. Seitsemän vuoden kuluttua Harry lähti pois jättämättä hyvästejä. Mac valmistui high schoolista 1970 ja samana vuonna hän liittyi pomminpurkuryhmään Vietnamin sodassa. Vietnamissa ollessaan hän tapaa Kate Malloyn. Seuraavana vuonna hänen äitinsä Ellen menehtyi aivohalvaukseen. Mac teki erilaisia töitä seuraavien vuosien aikana, muun muassa kilpa-autoilun parissa. Hän myös matkusteli ympäri maailmaa ystävänsä Jack Daltonin kanssa.

### Sarjan aikana
Vuonna 1980 MacGyver tapasi ensimmäistä kertaa Peter Thorntonin tämän jahdatessa mestaririkollista Murdocia. MacGyver teki erilaisia salaisia tehtäviä hallitukselle ja 1986 hän liittyi Phoenix-säätiöön Peten saatua johtajan paikan. MacGyver kärsii korkeanpaikankammosta, mutta se ei sanottavasti haitannut hänen tehtäviensä suorittamista.

Vuonna 1992 hän sai tietää olevansa isä ja hän jätti työnsä säätiössä viettääkseen kadotettua aikaa poikansa kanssa. Pojan äiti on Kate.

## Katso myös
* Luettelo televisiosarjan Ihmemies MacGyver hahmoista
* Luettelo televisiosarjan Ihmemies MacGyver jaksoista

## Lähteet
* www.macgyveronline.com

## Aiheesta muualla
*Hahmoesittely IMDb-sivustolla
CPS

**CPS** (lyhenne sanoista *Characters Per Second*) ilmaisee siirrettyjen merkkien määrän sekunnissa. Tämä on siis modeemin todellinen siirtonopeus.

Lyhenteellä on tarkoitettu myös tulostimen nopeutta (kirjaimia sekunnissa). Nykyään yleisempi yksikkö on sivuja minuutissa.

## Aiheesta muualla
*http://www.helsinki.fi/atk/oppaat/mod/modeemi.html
Nuori lurjus rakastuu

**Nuori lurjus rakastuu** () on vuonna 1937 ensi-iltansa saanut W. S. Van Dyken ohjaama yhdysvaltalainen romanttinen komediaelokuva, jonka pääosissa ovat Jean Harlow ja Robert Taylor. Sivuosissa näyttelevät muiden muassa Reginald Owen, Una O'Connor ja Henrietta Crosman.

Hugh Mills ja Ernest Vajda kirjoittivat käsikirjoituksen H. M. Harwoodin näytelmän *The Man In Possession* pohjalta. *The Man In Possession* -näytelmä esitettiin ensimmäisen kerran Lontoossa 22. tammikuuta vuonna 1930 ja Broadwaylla 1. marraskuuta vuonna 1930.

*Nuori lurjus rakastuu* on mustavalkoinen ja kestää 84 minuuttia, eli tunnin ja 24 minuuttia. *Nuori lurjus rakastuu* sai ensi-iltansa Yhdysvalloissa 19. maaliskuuta vuonna 1937. Suomeen elokuva ilmestyi teattereihin 1. elokuuta vuonna 1937. Metro-Goldwyn-Mayer tuotti elokuvan.

## Juoni

*Nuori lurjus rakastuu* kertoo Robert Dabneysta (Taylor), joka palaa hänen perheensä luo lain kanssa tulleihin ongelmien jälkeen. Seriffi hankkii hänelle työpaikan katsomassa taloa ja leski Crystal Wetherbyn (Harlow) huonekaluja.

## Muuta
Harlow ja O'Connor näyttelivät viimeksi yhdessä draamassa *[[Lentäjän viimeinen urotyö]]* vuonna 1936. Samoin Harlow ja Owen näyttelivät viimeksi yhdessä komediassa *[[Platinapommi]]* vuonna 1931. Ja Harlow ja Harvey näyttelivät viimeksi yhdessä draamassa *[[Saigonin kaunotar]]* vuonna 1932 ja Harlow ja Witherspoon näyttelivät viimeksi yhdessä *[[Kahdesti vihitty]]* vuonna 1936.

Elokuvassa Harlow koko ajan käytti safiirikihlasormusta, jonka hänelle antoi hänen miesystävänsä William Powell, jonka kanssa hän on näytellyt yhdessä elokuvissa *[[Trocadero (elokuva)|Trocadero]]* (1935) ja *Kahdesti vihitty*.

*Nuori lurjus rakastuu* on uudelleenfilmatisointi vuoden 1931 elokuvasta, *[[The Man in Possession]]*, jossa Irene Purcell näytteli Harlowin roolin ja Robert Montgomery näytteli Taylorin roolin.

*Nuori lurjus rakastuu* jäi Harlowin toiseksi viimeiseksi elokuvaksi.

## Näyttelijät

## Lainauksia
* Crystal Wetherby: *And while we're asking so many questions, why were YOU sent to jail?*
* Raymond Dabney: *Murder.* 
* Crystal Wetherby: *I wish it had been suicide!*

## Aiheesta muualla
* 
* 
* ''Nuori lurjus rakastuu'' Phoenix Cinemassa 
* ''Nuori lurjus rakastuu'' San.Beck.orgissa  
*
Morley Safer

**Morley Safer** (8. marraskuuta 1931 – 19. toukokuuta 2016) oli kanadalainen televisiotoimittaja ja kirjeenvaihtaja, joka työskenteli CBS:n uutisohjelmassa *[[60 Minutes]]*. Hän toimi ohjelmassa vuosina 1970–2016 ja oli pisimpään ohjelmassa työskennellyt toimittaja.

Safer syntyi Torontossa, Ontariossa. Hän opiskeli yliopistossa ja työskenteli pienissä sanomalehdissä ennen kuin aloitti työt televisiossa 1950-luvun puolivälissä. Canadian Broadcasting Corporationin toimittajana hän raportoi muun muassa Lähi-idän konfliktista ja Algerian sodasta, ja 1960-luvun alussa hän siirtyi yhtiön Lontoon toimistoon.

Vuonna 1964 Safer aloitti CBS Newsin Lontoon kirjeenvaihtajana. 1965 hän avasi CBS Newsin toimiston Saigoniin, Vietnamiin. Hän seurasi sinä vuonna yhdysvaltalaista sotilasjoukkoa ja tallensi kuvanauhalle kuinka se tuhosi evakuoidun vietnamilaiskylän sytyttämällä sen tuleen. Saferin raportti esitettiin elokuussa 1965. Presidentti Lyndon B. Johnson vaati CBS:n johtajaa Frank Stantonia erottamaan Saferin, mutta Stanton kieltäytyi. Johnson uhkasi tuoda julkisuuteen Saferin väitetyt kommunistisuhteet. Hänen adjutanttinsa tarkistivat asian, mutta tällaisia suhteita ei kuitenkaan löytynyt.

Vuonna 1967 Safer nimitettiin Lontoon toimiston päälliköksi. Hän toimi päällikkönä kolme vuotta, kunnes vuonna 1970 hän liittyi *60 Minutes* -ohjelmaan.

Safer kirjoitti bestseller-kirjan *Flashbacks: On Returning to Vietnam* (1990). Hän sai uransa aikana lukuisia palkintoja, muun muassa 12 Emmya.

Vuonna 1968 Safer meni naimisiin Jane Fearerin kanssa, ja he saivat yhden tyttären. Saferilla oli Kanadan ja Yhdysvaltojen kaksoiskansalaisuus.

Safer kuoli 84-vuotiaana keuhkokuumeeseen kotonaan New Yorkin Manhattanilla 19. toukokuuta 2016. Hän oli jäänyt eläkkeelle edellisellä viikolla. 

## Lähteet

## Aiheesta muualla
Timo Salo (jääkiekkoilija)

**Timo Salo** (s. 5. kesäkuuta 1985 Naantali) on suomalainen jääkiekkoilija. Hän pelaa laitahyökkääjänä TPS:ssa.

Salo on turkulaisseura Turun Tovereiden kasvatti. Hän on edustanut Mestiksessä TuToa neljänä kautena, ensimmäisen kokonaisen kauden hän pelasi 2004–2005 ja hänet palkittiin Mestiksen parhaana tulokkaana. Salo hankittiin KalPaan kaudeksi  monivuotisen joukkuetoverinsa Tapio Laakson kanssa. Salo pelasi tulokaskaudestaan SM-liigassa vain noin puolet olkapäävamman takia.

Kaudeksi 2011–2012 hän siirtyi Turun Palloseuraan yhdessä Tapio Laakson kanssa.

## Tilastot

## Lähteet

* 
*
Kannisto (Halikko)

**Kannisto** on kylä Halikon kunnan keskiosissa Jokikaustan alueella. Kylä on kunnan pienimpiä sekä pinta-alaltaan että asukasluvultaan. Kanniston kaikki kolme tilaa sijaitsevat aivan Jokikaustan tien lähettyvillä Purilanjoen länsipuolella.

Kanniston länsiosa on metsäistä mäki- ja kalliomaisemaa, jonne kylän rakennuskanta on rajoittunut. Itään kuljettaessa maasto laskee loivasti Purilanjokeen ja muuttuu viljelysmaaksi. Kalkkilan kylä on aivan Kanniston vieressä pohjoispuolella ja Jokikaustan tietä etelään päin kuljettaessa tulee pian Mätikkö vastaan.

Pienestä Kannistosta on jäänyt hyvin vähän historiallisia lähteitä, mutta kylä lienee perustettu jo varhaiskeskiajalla, sillä se on kuulunut ns. suomalaisen vero-oikeuden piiriin. Kylässä oli aina 1900-luvulle asti vain yksi tila, josta lohkottiin ennen toista maailmansotaa kaksi uutta tilaa. Vanhaa rakennuskantaa ei ole säilynyt, vaan kylän rakennukset ovat varsin uusia.

## Lähteet

*Turun maakuntamuseon SARAKUM-projekti: *Halikon kulttuuriympäristö ja arvot* 1. osa, s. 68
Pasi Hirvonen (jääkiekkoilija)

**Pasi Hirvonen** (s. 4. marraskuuta 1988 Vantaa) on suomalainen uransa lopettanut jääkiekkopuolustaja. Hirvonen oli isokokoinen ja fyysinen puolustaja, jolla oli hyvä laukaus ja vahva taklaus.

## Ura
Kaudella 2007–2008 Hirvonen voitti KalPan A-nuorissa mestaruuden. Hän nousi KalPan liigamiehistöön kaudella  ja pääsi myös tehoille kauden aikana. Hirvonen edusti KalPaa kauteen 2010–2011 asti. Hän pelasi KalPassa 113 liigaottelua ja käväisi myös lainalla Mestiksessä Jokipojissa ja SaPKossa, jonka kanssa teki sopimuksen kesällä 2011.

Hirvonen pelasi SaPKossa tammikuulle 2012 ja oli siirtyessään TPS:aan Mestiksen puolustajien kolmennaksi paras pistemies. Pelattuaan loppukauden TPS:ssa Hirvonen siirtyi kesällä 2012 TuToon.

## Lähteet

* 
* 
### Viitteet

## Aiheesta muualla
*
Antenor (kuvanveistäjä)

**Antenor** (; 500-luku eaa.) oli antiikin kreikkalainen kuvanveistäjä, joka edusti arkaaisen kauden kuvanveistoa. Hän oli kotoisin Ateenasta ja toimi noin vuosina 540–500 eaa.

Antenor oli Eufranorin poika. Hänen teoksissaan huipentuu ateenalaisen arkaaisen 500-luvun eaa. puolivälin kuvanveistotaide. Hän veisti Delfoin Apollonin temppelin päätykolmiokoristelut sekä Ateenan niin kutsutun *[[Antenorin kore]]n*. Hän teki erityisesti reliefejä. Antenorin teoksia on säilynyt sen ansiosta, että niitä piilotettiin persialaisilta persialaissotien aikaan vuonna 480 eaa. hautaamalla ne maahan.

Antenor oli myös Harmodiosta ja Aristogeitonia esittäneen pronssisen veistosryhmän alkuperäinen luoja. Ateenalaiset pystyttivät sen Kerameikokseen kaksikon kunniaksi vuonna 510/509 eaa. näiden murhattua tyranni Hipparkhoksen. Persialaiset ryöstivät patsaat myöhemmin kuningas Kserkses I:n johdolla persialaissotien aikana, ja ne korvattiin uudella, nykyisin paremmin tunnetulla veistosryhmällä *[[Harmodios ja Aristogeiton (veistos)|Harmodios ja Aristogeiton]]*.

## Lähteet

## Aiheesta muualla
Saratoga (elokuva)

**Saratoga** () on vuonna 1937 ensi-iltansa saanut Jack Conwayn ohjaama yhdysvaltalainen romanttinen draamakomediaelokuva, jonka päätähtinä ovat Jean Harlow, Clark Gable, Lionel Barrymore ja Frank Morgan. Sivurooleja näyttelevät muun muassa Una Merkel, Hattie McDaniel ja Margaret Hamilton. Metro-Goldwyn-Mayer -yhtiö tuotti elokuvan.

Anita Loos ja Robert Hopkins laativat käsikirjoituksen oman tarinansa pohjalta. *Saratoga* on mustavalkoinen ja pituudeltaan 92 minuuttia. Elokuva sai ensi-iltansa kotimaassaan Yhdysvalloissa 23. heinäkuuta vuonna 1937. Suomen teattereihin *Saratoga* ilmestyi 11. helmikuuta vuonna 1938. 

*Saratoga* oli ilmestymisvuonnaan MGM:n suurin kassamagneetti, ja toisiksi suosituin kaikista vuoden elokuvista Disneyn animaation *[[Lumikki ja seitsemän kääpiötä]] jälkeen.* Harlowin ja Gablen yhteistyöprojekteista se oli kuudes ja viimeinen.

## Juoni
Gable näyttelee vedonvälittäjä Duke Bradleyta ja Harlow hevoskasvattajan tytärtä, Carol Claytonia. Carol palaa takaisin kotiin sulhasensa, Hartley Madisonin (Pidgeon) kanssa Euroopasta, kun hänen isänsä (Hale) kuolee yllättäen sydänkohtaukseen tärkeän kilpailun aikana. Lopulta Carol rakastuu Bradleyhyn. Barrymore näyttelee Isoisä Claytonia.

## Muuta
Vaikka käsikirjoittaja Robert Hopkins oli laatinut käsikirjoituksen Harlow mielessä, studio ensin yritti lainata Carole Lombardia Paramount Picturesilta, mikä ei onnistunut sopimusvaatimuksien takia. Tämän jälkeen rooliin kaavailtiin Joan Crawfordia. Lopulta vuonna 1937 päätähdeksi päätyi Harlow, jolle käsikirjoitus oli alun perin kirjoitettukin. Walter Pidgeon lainattiin Universal Studiosilta elokuvaan.

Toukokuussa vuonna 1937, kun *Saratoga* oli noin 90 % valmis, Harlowin tila romahti kesken kuvauksen ja hän menehtyi noin viikkoa myöhemmin vakavaan munuaishäiriöön. Hänen jäljelle jääneet kohtauksensa kuvattiin takaapäin Mary Deesin kanssa. Harlowin äänen sijaisena toimi Paula Winslowe.

MGM:n johtajat suunnittelivat hyllyttävänsä elokuvan tai ottavansa uudelleenottoja Harlowin kohtauksista mahdollisesti Virginia Brucen tai Jean Arthurin kanssa. Yleisön reaktio ennakossa kesäkuun lopussa ja ihailijapostin ryöppy muutti kuitenkin johtajien mielen, kun yleisö vaati Harlowin viimeisen elokuvan julkaisua.

## Näyttelijät

## Lainauksia
* Duke Bradley: *Honey, I love ya!*
* Fritzi ”Muggins” Kiffmeyer: *We women can do things to a man we love that men wouldn't do to a rattlesnake.*
* Duke Bradley: *Why, honey, you look sharp as a razor.*
* Fritzi ”Muggins” Kiffmeyer: *Oh, there he is, the sweetheart!*
* Duke Bradley: *Who, your husband?*
* Fritzi ”Muggins” Kiffmeyer: *No, that colt!*

## Lähteet

## Aiheesta muualla
* 
* 
* 
* ''Saratoga'' Who's Dated Whossa 
* ''Saratoga'' NNDB:ssä 
* ''Saratoga'' Rotten Tomatoesissa
Nokia E65

**Nokia E65** on Nokian valmistama matkapuhelin. Se kuuluu yrityskäyttöön suunnattuun E-series -älypuhelinsarjaan. Se julkaistiin 3GSM World Congress 2007 -tapahtumassa, joka järjestettiin 12.–15. helmikuuta vuonna 2007. Puhelin on varustettu liukukannella, jonka alle on sijoitettu tavallinen matkapuhelinnäppäimistö. Siinä on videon ja äänen suoratoisto, musiikkisoitin, joka toistaa mp3- ja AAC-tiedostot sekä mediasoitin. Lisäksi puhelimessa on kahden megapikselin kamera ja WLAN-tuki.

## Lähteet
*
*

## Aiheesta muualla
* Nokia E65 - Tuki
* Käyttöohjeet
Ryan Evans

**Ryan Evans** on kuvitteellinen henkilö High School Musical -elokuvista. Hän on Sharpay Evansin kaksoisveli. Ryan on Teatterikerhon varapuheenjohtaja siskonsa Sharpayn kanssa. Aiemmin Ryan tuki kaksoissisartaan kaikissa tämän juonissa, mutta abivuotenaan hän on itsenäistynyt kovasti ja kehittynyt lahjakkaasta tanssijasta ja laulajasta superlahjakkaaksi koreografiksi. Ensimmäiset askeleet tähän suuntaan Ryan otti jo Lava Springsin Country Clubilla, kun hän auttoi Wildcats-jengiä kehittelemään upean tanssinumeron kykykilpailua varten. Nyt Ryan on lähdössä opiskelemaan Juilliardiin.
Alexander Berkman

**Alexander Berkman** (, 21. marraskuuta 1870 – 28. kesäkuuta 1936) oli amerikanvenäläinen kirjailija ja 1800- ja 1900-luvun anarkistisen liikkeen johtava hahmo. Alexander Berkman, syntymänimeltään **Ovsei Osipovitš Berkman** syntyi Vilnassa Liettuassa juutalaiseen perheeseen. Hän eli nuoruutensa Pietarissa Venäjällä, jossa häntä alettiin kutsua Alexanderiksi. Berkman muutti hänen vanhempiensa kuoltua Yhdysvaltoihin 17-vuotiaana. 

Alexander Berkman oli Emma Goldmanin rakastaja ja liittolainen, ja he järjestivät lukuisia kansalaisoikeus- ja sodan vastaisia kampanjoita. Vuonna 1892 Berkman yritti salamurhata Henry Clay Frickin. Tästä Berkman sai 22 vuoden vankeusrangaistuksen, josta hän kärsi 14 vuotta. Ensimmäisen maailmansodan aikana Berkman ja monet muut ulkomaalaistaustaiset anarkistit karkotettiin Yhdysvalloista. Berkman jatkoi toimintaansa ulkomailla. Ranskassa oleskellessaan Berkman kirjoitti tunnetuimman teoksensa Anarkismin aakkoset, joka julkaistiin vuonna 1929. Teoksen oli tarkoitus toimia selkokielisenä johdantona anarkismiin ja elvyttää anarkistiliike tai ainakin parantaa anarkismin ja anarkistien kuvaa julkisuudessa. Berkman teki itsemurhan vuonna 1936 pitkän sairastelun jälkeen.

## Suomennettuja teoksia
* Berkman, Alexander – *[https://fi.theanarchistlibrary.org/library/alexander-berkman-anarkismin-aakkoset Anarkismin aakkoset. Mitä on kommunistinen anarkismi?]* Suom. Mika Iisakka, Ari Vakkilainen ja Ulla Vehaluoto. 1. painos Työväen tuotantokomitea 2008. 2. painos 2017.
Tabernasin aavikko

**Tabernasin aavikko** on kuiva alue 37 kilometriä Almerían kaupungista pohjoiseen Almerían maakunnassa, Espanjassa. Alueella sataa vettä vain noin 248 mm vuodessa, minkä takia sitä sanotaan joskus Euroopan ainoaksi todelliseksi aavikoksi.

Tabernasin aavikko on geologisesti kiinnostava, sillä siellä aavikoitumisen ja eroosion jäljet ovat selvästi nähtävissä. Aavikkoalueella on syviä rotkoja, jotka muodostuvat, kun harvinaiset sateet täyttävät väliaikaiset jokiuomat.

Elokuvantekijöitä on Tabernasiin houkutellut samanlainen ilmasto ja ympäristö kuin Pohjois-Amerikan lounaisosien aavikoilla. Tabernasiin onkin rakennettu muutamia villin lännen lavastekyliä, joissa on kuvattu mm. Sergio Leonen elokuvia *[[Kourallinen dollareita]]* ja *[[Hyvät, pahat ja rumat]]*.

## Lähteet

## Aiheesta muualla
Tomi Ståhlhammar

**Tomi Ståhlhammar** (s. 9. maaliskuuta 1988 Turku) on suomalainen ammattilaisuransa lopettanut jääkiekkoilija. Ståhlhammar pelasi neljä kautta SM-liigassa vuosina 2009–2013, edustaen Espoon Bluesia ja Oulun Kärppiä.

Ståhlhammarin vahvuuksiin pelaajana kuuluivat luistelu, karvaaminen, taklaaminen, joukkuepelaaminen ja puolustuspelaaminen. Hän ei ollut kuitenkaan mikään "taitopelaaja", eikä tehnyt kovin paljon tehopisteitä. Ståhlhammarin heikkouksiin kuuluivat myös ajoittaiset turhat jäähyt.

## Ura
### Seuraura
Ståhlhammar aloitti jääkiekon Espoossa. Hänen kasvattajaseuransa on Espoon Kiekkoseura. Ståhlhammar siirtyi jo varhain juniorina Espoo Bluesiin, jonka A-nuorissa hän voitti mestaruuden 2009 sekä pronssia 2006. Väliin mahtuu myös kausi 2006–2007 USHL-joukkue Cedar Rapids RoughRidersissa. 

Ståhlhammar teki SM-liigadebyyttinsä Bluesissa kaudella 2008–2009, jolloin hän pelasi 28 runkosarjaottelua tehoin 1+3=4 ja pudotuspeleissä kaikki joukkueen kymmenen ottelua tehden yhden maalin. Ståhlhammarin liigauran avausmaali syntyi 29. tammikuuta 2009 ottelussa Tampereen Ilvestä vastaan. Blues sijoittui lopulta neljänneksi hävitessään pronssiottelussa Kalevan Pallolle. Kaudella 2009–2010 Ståhlhammar pelasi 36 SM-liigaottelua tehoin 2+3=5. Pudotuspeleissä hän mahtui kokoonpanoon yhdessä ottelussa.

Bluesissa pieneen rooliin jäänyt Ståhlhammar teki toukokuussa 2010 vuoden mittaisen sopimuksen Mestiksen nousijajoukkue Kiekko-Laserin kanssa. Hän oli kaudella 2010–2011 tehoilla 12+11=23 joukkueen kolmanneksi paras maalintekijä Tomi Peltosen kanssa sekä neljänneksi paras pistemies. Ståhlhammar esiintyi myös kolmessa SM-liigaottelussa Oulun Kärppien riveissä tehden yhden maalin, kun joukkueella oli loukkaantumisia. Hän sai Kärpissä vastuuta myös harjoituskaudella kahdeksasta European Trophyn ottelusta. 

Huhtikuussa 2011 Ståhlhammar teki vuoden mittaisen jatkosopimuksen Kiekko-Laserin kanssa. Hän oli kaudella 2011–2012 tehoilla 4+8=12 joukkueen kolmanneksi paras pistemies, kunnes K-Laser ajautui konkurssiin joulukuussa 2011 ja joukkueen kausi Mestiksessä päättyi. Tämän jälkeen Ståhlhammar siirtyi tammikuun puoleenväliin asti kestävällä ja loppukauden option sisältävällä sopimuksella Kärppiin. Hän pelasi joukkueessa kolme ottelua, jonka jälkeen Kärpät jätti Ståhlhammarin option käyttämättä. Noin viikkoa myöhemmin hän palasi loppukauden kattaneella sopimuksella Espoo Bluesiin.

Elokuussa 2012 Ståhlhammar liittyi Mestis-joukkue Kiekko-Vantaan harjoitusvahvuuteen. Hän edusti joukkuetta ottelukohtaisella sopimuksella runkosarjan peleissä, kunnes palasi tammikuussa 2013 loppukauden 2012–2013 kattavalla sopimuksella Bluesiin.

### Maajoukkueura

Ståhlhammar pelasi World U-17 Hockey Challengessa sekä alle 18-vuotiaiden U-18 Junior World Cupissa vuonna 2005, jolloin hän voitti pronssia.

## Tilastot

## Lähteet
*
*
*

### Viitteet
Pöyhijäorneerot

**Pöyhijäorneerot** (*Synallaxis*) on orneerojen heimoon kuuluva lintusuku. Suvussa on 36 lajia.

## Lajit
* Bahianorneero (*Synallaxis cinerea*)
* Harmaaotsaorneero (*Synallaxis hypospodia*)
* Hiiriorneero (*Synallaxis infuscata*)
* Isopöyhijäorneero (*Synallaxis subpudica*)
* Kaneliselkäorneero (*Synallaxis candei*)
* Kastanjakurkkuorneero (*Synallaxis cherriei*)
* Keltarintaorneero (*Synallaxis albilora*)
* Kosteikko-orneero (*Synallaxis gujanensis*)
* Liuskeorneero (*Synallaxis brachyura*)
* Lyijyorneero (*Synallaxis cinerascens*)
* Mustakurkkuorneero (*Synallaxis castanea*)
* Mustanaamaorneero (*Synallaxis tithys*)
* Mustapyrstöorneero (*Synallaxis rutilans*)
* Mustarintaorneero (*Synallaxis albigularis*)
* Nokiotsaorneero (*Synallaxis frontalis*)
* Nokipöyhijäorneero (*Synallaxis moesta*)
* Orinoconorneero (*Synallaxis beverlyae*)
* Paanupyrstöorneero (*Synallaxis hypochondriaca*)
* Perunpöyhijäorneero (*Synallaxis maranonica*)
* Pikkupöyhijäorneero (*Synallaxis stictothorax*)
* Pitkänokkaorneero (*Synallaxis propinqua*)
* Pitkäpyrstöorneero (*Synallaxis courseni*)
* Punalakkiorneero (*Synallaxis spixi*)
* Punaolkaorneero (*Synallaxis hellmayri*)
* Punarintaorneero (*Synallaxis erythrothorax*)
* Roraimanorneero (*Synallaxis macconnelli*)
* Ruostelakkiorneero (*Synallaxis cabanisi*)
* Ruosteorneero (*Synallaxis unirufa*)
* Ruostepääorneero (*Synallaxis fuscorufa*)
* Rusoposkiorneero (*Synallaxis scutata*)
* Ruusuvatsaorneero (*Synallaxis zimmeri*)
* Saniaisorneero (*Synallaxis azarae*)
* Savanniorneero (*Synallaxis albescens*)
* Sukaskurkkuorneero (*Synallaxis kollari*)
* Tulilakkiorneero (*Synallaxis ruficapilla*)
* Viirupöyhijäorneero (*Synallaxis cinnamomea*)

## Lähteet

## Aiheesta muualla
*ITIS: Synallaxis
Radonež

**Radonež** () oli nykyisellä Moskovan alueella Hotkovon lähellä sijainnut muinaisvenäläinen kaupunki. Se tunnetaan 1300-luvun alkupuolelta lähtien. Kaupunki kuului Serpuhovin ja Moskovan ruhtinaiden omistuksiin. Radonežissa syntynyt Sergei Radonežilainen perusti sen pohjoispuolelle Troitse-Sergijevin luostarin, jonka mahdin kasvu haittasi kaupungin kehitystä. 1400–1500-luvun vaihteessa Radonež muuttui maalaiskyläksi.

Nykyään paikalla sijaitsee Radonežin kylä, jossa on empiretyylinen Kristuksen kirkastumisen kirkko (1840) ja vuonna 1988 paljastettu Sergei Radonežilaisen muistomerkki.

## Lähteet
Viiruorneerot

**Viiruorneerot** (*Thripadectes*) on orneerojen heimoon kuuluva lintusuku.

## Viiruorneeroihin (''Thripadectes'') kuuluvia lajeja
* Isoviiruorneero (*Thripadectes scrutator*)
* Kultaviiruorneero (*Thripadectes flammulatus*)
* Mustanokkaorneero (*Thripadectes melanorhynchus*)
* Ruskoviiruorneero (*Thripadectes ignobilis*)
* Viiruhuppuorneero (*Thripadectes virgaticeps*)
* Viiruorneero (*Thripadectes holostictus*)
* Viirurintaorneero (*Thripadectes rufobrunneus*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Thripadectes
Jermak Timofejevitš

**Jermak Timofejevitš** (; k. 6. elokuuta 1585) oli venäläinen kasakkapäällikkö ja Siperian valloittaja.

Iivana IV lahjoitti Stroganovin kauppias- ja teollisuussuvulle Kaman seudun vuonna 1558 ja Uralin takaiset Tura- ja Toboljokien alueet vuonna 1574. Tsaari antoi heille myös oikeuden rakentaa linnoituksia Obin ja Irtyšin rannalle. Vuoden 1577 tienoilla Stroganovit kutsuivat Jermakin joukkoineen suojelemaan omistuksiaan Siperian kaanin Kutšumin hyökkäyksiltä.

Jermak lähti sotaretkelle Siperiaan vuonna 1579 tai 1581. Lokakuussa 1582 Irtyšin rannalla käydyssä taistelussa hänen retkikuntansa tuhosi Kutšum-kaanin pääjoukot ja valtasi Siperian kaanikunnan pääkaupungin Kašlykin. Kutšum jatkoi vastarintaa ja hyökkäsi elokuussa 1585 yllättäen Jermakin retkikunnan kimppuun. Taistelussa haavoittunut Jermak sai surmansa yrittäessään uida Irtyšin sivujoen Vagain yli. Hänen joukkojensa jäänteet vetäytyivät talveksi Obin linnoitukseen.

Jermakista kertovaa kansanrunoutta syntyi jo 1500-luvulla. Myöhemmin häntä ovat kuvanneet monet kirjailijat ja taiteilijat.

## Lähteet

## Aiheesta muualla
Paljon melua tyhjästä

__NOTOC__
**Paljon melua tyhjästä** () on William Shakespearen noin vuonna 1598 kirjoittama romanttinen komedia. Se sijoittuu Sisiliaan Messinan kaupunkiin. Näytelmä kertoo rakkaussuhteista ja kepposista, joita joutilas yläluokka tekee toisilleen. Pääosissa on Messinan kuvernöörin tytär Hero ja tämän sulhanen, nuori kreivi Claudio. Sulhasen kaveri Benedikt ja morsiamen sisar Beatrice ovat toinen pari, jonka välille kehitetään romanttisia jännitteitä. Aragonian prinssi Don Pedron ja tämän velipuolen Don Juanin välille kehkeytyy jännitteitä, kateutta ja kilpailua. 

Paavo Cajander on suomentanut näytelmän ensimmäisenä 1800- ja 1900-lukujen vaihteessa, ja se ilmestyi painettuna 1920-luvun alussa. Petri Pullinen käänsi tekstin uudelleen vuonna 2001. Kersti Juvan suomennos ilmestyi 2009.

## Ooppera-, elokuva- ja televisiosovitukset

* *[[Béatrice ja Bénédict]]* op. 27, Hector Berliozin ooppera vuodelta 1862
* Elokuva *[[Paljon melua tyhjästä (vuoden 1993 elokuva)|Paljon melua tyhjästä]]*, ohjaus Kenneth Branagh, pääosissa muun muassa Emma Thompson, Denzel Washington, Keanu Reeves
* BBC teki nykyaikaistetun version vuonna 2005, pääosissa Damian Lewis, Sarah Parish ja Billie Piper.
* Joss Whedon käsikirjoitti ja ohjasi nykyaikaistetun version vuonna 2012, *[[Much Ado About Nothing]]*, jonka pääosissa ovat muun muassa Amy Acker, Alexis Denisof ja Clark Gregg.
* Katso myös Luettelo William Shakespearen näytelmien elokuvasovituksista

## Kirjallisuutta
### Suomennoksia
* 
* 

## Lähteet

## Aiheesta muualla

* Risto Niemi-Pynttäri: Paljon melua tyhjästä . 
* Hannu Marttila: Paljon melua tyhjästä . Helsingin Sanomat, Kirjallisuuskriitikko-blogi, 30.5.2010.
*
Šenkursk

**Šenkursk** () on kaupunki Arkangelin alueella Venäjällä. Se sijaitsee Vienanjoen sivujoen Vagan rannalla 373 kilometriä Arkangelista kaakkoon. Kaupunki on Šenkurskin piirin keskus. Asukkaita on 5&nbsp;700 henkeä (vuonna 2009).

Paikkakunta mainitaan ensimmäisen kerran vuonna 1229. Vuonna 1315 Šenkurskin pogostan osti Novgorodin posadnikka. Vuonna 1565 Iivana IV teki siitä *Vaga*-nimisen kaupungin, joka oli ympäröivän kihlakunnan keskus. 1600-luvun alussa nimenä mainitaan jälleen *Šenkursk*. Vuodesta 1710 lähtien se oli Vagan alueen ja vuodesta 1780 Arkangelin lääniin kuuluneen kihlakunnan keskus. Asukkaat harjoittivat kauppaa sekä vaatteiden ja kenkien ompelua.

Nykyään Šenkurskissa on puunjalostus- ja elintarviketeollisuutta. Kaupungissa toimii kotiseutumuseo.

## Lähteet

* 

## Aiheesta muualla
* Šenkurskin kaupungille omistettu sivusto 
* Šenkurskin piiri Arkangelin alueen sivustolla